**Սաութ Բենդ**, ԱՄՆ-ի Ինդիանա նահանգի Սենթ Ժոզեֆ շրջանի քաղաք, շրջանի կենտրոնը։ Սաութ Բենդը տեղակայված է Սենտ Ժոզեֆ գետի ափին։ Այն Ինդիանա նահանգի մեծությամբ չորրորդ քաղաքն է։ Հայտնի է իր «Միչիանա» շրջանով և Նոտր Դամ համալսարանով։

Սաութ Բենդը հիմնադրել են մորթեղենի առևտրականները 18-րդ դարում, 1865 թվականին այն դարձել է քաղաք։ 20-րդ դարի կեսին գետը մեծապես նպաստել է քաղաքի զարգացմանը։ Քաղաքում հիմնվել են բազմաթիվ ընկերություններ, այդ թվում՝ «*Studebaker Corporation*», «*Oliver Farm Equipment Company*» և այլն։

1960 թվականին բնակչության թվաքանակը հասել է իր գագաթնակետին՝ 132 445 մարդ, ինչից հետո այն զգալիորեն նվազել է։ Դրան մեծապես նպաստել է ծանր արդյունաբերական որոշ ընկերությունների փակումը։ Սակայն 2000 թվականի մարդահամարի արդյունքներով՝ 10 տարվա ընթացքում բնակչությունն աճել է 2,2 տոկոսով, ինչը տեղի է ունեցել 1960 թվականից ի վեր առաջին անգամ։ Այսօր քաղաքում առավել զարգացած են առողջապահությունը, կրթությունը և փոքր բիզնեսը։ Մեծ է նաև տնտեսության զբոսաշրջային ոլորտը։

Աշխարհագրություն
----------------

ԱՄՆ-ի մարդահամարի բյուրոյի տվյալներով՝ Սաութ Բենդի մակերեսը կազմում է 101,3 կմ2, այդ թվում՝ 100,2 կմ2 ցամաք է և 1,1 կմ² (1,10%) ջրային մակերես։

Սաութ բենդը գտնվում է Միչիգան նահանգի սահմանից 8 կմ հեռավորության վրա և մոտավորապես հավասար հեռավորության վրա է Օհայոյից և Իլինոյսից, իսկ Չիկագոյից հեռավորությունը կազմում է 150 կմ։ Միչիգան լճի մոտակա ափից հեռավորությունը 32 կմ է։

### Կլիմա

Սաութ Բենդը գտնվում է մայրցամաքային խոնավ կլիմայի գոտում։ Ըստ Կեպլենի դասակարգման՝ Միչիգանի լիճը մեծ ազդեցություն ունի տարածաշրջանի կլիմայի վրա, այդ թվում «լճի ձյունային էֆեկտը» և տարեկան ազդեցությունը ջերմաստիճանի վրա։ Տաք ամիսներն են հունիսից օգոստոս։ Տարվա 42 օրը ամպրոպային է։ Ամենաձնառատ ամիսը հունվարն է, բայց ձյունը գալիս է հոկտեմբերից մինչև ապրիլ։ Տարեկան այստեղ տեղում է 208 սմ ձյուն։ Գարունը և աշունը մեղմ և մռայլ են, իսկ 293 օրերն ամպամած և մռայլ են։

Տնտեսություն
------------

Քաղաքի՝ գետի ափին գտնվելու հանգամանքը 1800-ականների վերջին և 1900-ականների սկզբին բերել է արդյունաբերական տնտեսության զարգացման։ Երկրորդ համաշխարհային պատերազմի ավարտին քաղաքի տնտեսությունը սկսել է նվազել. 1963 թվականին փակվել է քաղաքի խոշորագույն ֆաբրիկան՝ «Studebaker»-ը
Մինչ օրս կարելի է հանդիպել հին տնտեսության մնացորդներ լքված գործարանների տեսքով, որոնց մեծ մասը դեռ չի ավերվել։ 
Տնտեսական արտադրության ծավալի նվազումից հետո առաջին պլան են մղվում առողջապահությունը, կրթությունը և փոքր բիզնեսները, սակայն մինչ այժմ քաղաքը չի հասել 1950 թվականի զարգացման մակարդակին։
Նոթր Դամի համալսարանը քաղաքի խոշորագույն գործատուն է, որն ունի 4758 աշխատատեղ։

Հայտնի տեղացիներ և բնակիչներ
----------------------------

* Բոբ Չապպուիս (անգլ.՝ Bob Chappuis) (1923-2012), ամերիկացի ֆուտբոլիստ, ամերիկյան ֆուտբոլի «աստղ» 1946-1948 թվականներին, արժանացել է սպորտային բազմաթիվ մրցանակների, ընդգրկվել է Միչիգանի նահանգի Սպորտային Փառքի սրահում, երկար տարիներ Ինդիանա նահանգում զբաղվել է բիզնեսով։
* Յովանկա Ռադակովիչը (1912-1941), Բելգրադի համալսարանի գրականության պրոֆեսոր, Երկրորդ համաշխարհային պատերազմի տարիներին հարավսլավական կոմունիստական դիմադրության մասնակից, մահապատժի է ենթարկվել Բելգրադի օկուպացիոն ոստիկանության կողմից։

Ծանոթագրություններ
------------------

1. ↑  2020 United States Census / United States Census Bureau
2. ↑  World Climate «South Bend, IN, Indiana, USA: Climate and Daylight Chart Archived 2013-01-10 at Archive.is.» Retrieved on 2008-01-27.
3. ↑  National Weather Service Weather Forecast Office «South Bend Indiana Climate.» Retrieved on 2008-01-27.
4. ↑  ClimateZone.com. «South Bend». Retrieved on 2008-01-27.
5. ↑  Historic South Bend"South Bend’s Historical Heritage Archived 2006-08-23 at the Wayback Machine.." Retrieved on 2006-08-31.
6. ↑  Aerial shot of the Studebaker complex "Studebaker Plans 1 & 2 Aerial Photo Archived 2011-07-16 at the Wayback Machine.. Retrieved on 2009-04-22.
7. ↑  Bay Area Economics. «Notre Dame and The Local Economy:2002 Archived 2008-10-29 at the Wayback Machine..» Retrieved on 2006-08-31.


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (օնլայն) · Մեծ կատալոնական |
|  |
| Չափորոշչային վերահսկողություն | GND: 4118740-4 · LCCN: n80070683 · SUDOC: 132936240 · VIAF: 156561545 · WorldCat VIAF: 156561545 |

 |